貝氏商學院

貝氏商學院（Bayes Business School），全名倫敦大學城市貝氏商學院（Bayes Business School, City, University of London），係倫敦大學城市學院嘅商學院，校舍喺英國倫敦市。 佢喺1966年創校，嗰時叫城市大學商學院（City University Business School）。2002年接受莊卡斯爵士基金會捐助，搬咗去新校舍，並改叫卡斯商學院（Cass Business School），全名莊卡斯爵士商學院（The Sir John Cass Business School）。由於莊卡斯同奴隸制有拏褦，2020年學院改名做The Business School (formerly Cass)，2021年再正名為貝氏商學院。